Tra Eŭropo: miloj da manifestaciantoj kontraŭ la surhavo de maskoj
#000001
Bildo: en Germanio, la radikaligo de la movado «kontraŭ la surhavo de maskoj» estigas stuporon.
#000002
Kolektiĝoj kontraŭ la devigataj aranĝoj fare de la registaroj por lukti kontraŭ la pandemio de Covid-19-malsano estis organizitaj sabaton en pluraj grandaj urboj de Eŭropo, interalie en Berlino, Londono kaj Parizo.
#000003
Berlino, Londono aŭ Vieno kaj Zuriko: manifestacioj kontraŭ la surhavo de maskoj estis organizitaj sabaton 29an de aŭgusto en pluraj grandaj urboj de Eŭropo, raportas la BBC.
#000004
La plej ampleksa kolektiĝo okazis fine de posttagmezo en Berlino, malantaŭ la Brandenburga pordego. Ĉirkaŭ 38 000 personoj – laŭ la aŭtoritatoj – el kiuj kelkaj «venis de malproksime», retroviĝis sur fono de «neidentigita germana popmuziko» skribas Deutsche Welle. En la homamaso, estis videblaj t-cemizoj baritaj per la vorto «Querdenken» - la memproklamitaj «lateraj pensuloj», precizigas la artikolo. Tiu grupo, bazita en Stutgarto, petis haltigon de la devigataj restriktoj, kiuj celas lukton kontraŭ la kronviruso. Tiu grupo akuzas ilin pri malobservado de kvindeko da artikoloj de la germana konstitucio.
#000005
Apud la «skeptikuloj de la Covid-19» troviĝis «miksaĵo de skeptikuloj pri kronviruso, komplotismaj teoriuloj kaj kontraŭ-vakcinaj aktivuloj» - ankaŭ ĉeestis, «same kiel dum la antaŭaj manifestacioj pri la kontraŭ-kronvirusaj aranĝoj», «membroj de la germana ekstemdekstra medio», raportas la radio-televido, asertante, ke ĝi estis plurfoje akuzita per krioj de «Lügenpresse!» (mensoga informilaro).
#000006
La manifestacio estis finfine disigita de la polico post «du horoj» pro senrespekto de la sanitaraj aranĝoj, eĉ antaŭ sia komenciĝo. Iom post la 19-a horo, «centoj da personoj, inter kiuj multaj portis la kolorojn kaj la flagojn rilatantajn al la "Reichsbürger" («civitanoj de la imperio») de ekstremdekstro, provis sturmi la Reichstag», aldonas Deutsche Welle, sed la situacio estis rapide regita, laŭ la polico.
#000007
En Londono, mil manifestaciantoj «kontraŭ la trudizoliĝo, kontraŭ la vakcinoj kaj kontraŭ la maskoj», invadis Trafalgar Square, postulante «finon de la sanitaraj aranĝoj de la registaro, kaj la rajton esti trafita de la Covid-19 – se ĝi ekzistas – sen interveno de la Ŝtato», mencias The Independent.
#000008
Inter la parolantoj, figuris David Icke, fama konspirteoriulo. Sur afiŝtabuloj estis skribite sloganoj kiel «World Hoax Organisation» (« monda organizado de la fablo ») aŭ «Masks are muzzles» («la maskoj estas buŝumoj»). Ankaŭ ĉi tie, la polico «postulis de la manifestaciantoj, ke ili disiĝu pro malobservado de la reguloj koncerne interpersonan distancigon».
#000009
En Parizo, 200 ĝis 300 personoj protestis kontraŭ la devigata surhavo de masko. «La manifestaciantoj» rakontas la irlanda televidkanalo RTÉ, «inter kiuj kelkaj svingis afiŝtabulojn, sur kiuj estis skribite "Haltigu la mensogojn" estis rapide ĉirkaŭitaj de la polico, kiu monpunis ĝis 135 eŭroj tiujn, kiujn ne surhavis maskon».
#000010
Martiniko: Mobilizado de la aktivuloj kontraŭ la klordekono: dua nokto da ribelo en Fort-de-France
#000011
La streĉiteco plu estis spertita pasintan vendredon 17an de julio en Fort-de-France, kie policistoj kaj aktivuloj alfrontiĝis de posttagmeze ĝis malfrue en la nokto.
#000013
Vendredon, dum la tuta tago, kaj tagon antaŭe, aktivuloj okupis Fort-de-France. De ĵaŭdo, ili mobiliziĝas subtene al la tri junuloj detenitaj en la policejo de Fort-de-France, kies policistoj estas suspektataj pri perforto dum manifestacioj, kiuj okazis pasintajn 13an kaj 15an de majo. Prezentitaj ĉe la tribunalo dum la mateno, ili tuj estis arestitaj kaj estos juĝataj la 27an de aŭgusto.
#000014
Tiu juĝdecido ne mildigis la streĉitecon. Post unua nokto da perforto kaj la incendioj de du statuoj sur la placo de la Savano, pliaj incidentoj tie kaj tie okazis en la urbo-centro de Fort-de-France fine de la vendreda posttagmezo. Larmigaj grenadoj estis pafitaj por disigi la manifestaciantojn. La aktivuloj, inter kiuj kelkaj antaŭenpaŝis, ŝirmitaj per somiero aŭ diversaj mebloj por protekti sin, reagis ĵetante diversajn objektojn al la policistoj.
#000015
Pliaj arestadoj okazis pro perfortaĵoj plenumitaj kontraŭ policistoj kaj ĝendarmoj. Laŭ la polico, du funkciuloj estis vunditaj, inter kiuj unu grave. Iom pli frue, la aktivuloj ĉeestis antaŭ la urbodomo de Fort-de-France. Ili deziris interparoli kun la urbestro, Didier Laguerre. Post longa tempo, tiu ĉi komencis interdiskuton antaŭ la perono de la urbodomo. La aktivuloj tiam denuncis la perfortojn suferitajn de unu el ili tagon antaŭe, antaŭ la policejo. La urbestro aŭskultis la patrinon de la viktimo, kaj detaligis la vundojn de sia filo kaj lian hospitaligon dum parto de la nokto, antaŭ lia deteno. Sed la interparolo ne daŭris, vigleco rapide kreskis inter la protektantoj de la urbestro kaj pluraj aktivuloj. Didier Laguerre fine estis kondukita de liaj protektantoj en la municipan konstruaĵon. La aktivuloj restadis siaflanke blokitaj ĉe la enirejo de la urbodomo.
#000016
La urbestro bedaŭras la perforton
#000017
Vendredon vespere malfrue, la urbestro de Fort-de-France reagis en komunikaĵo asertante, ke «neniu respondo al la problemoj al kiuj hodiaŭ la Martinikanoj estas submetitaj, ne trovos solvon dank’al perfortoj». «La respondo tute ne povas esti perforto, venante de ambaŭ partoj, jen policistoj jen manifestaciantoj», li plu menciis. Li precizigis, ke li interparolis kun la proksimuloj de la juna vundito, unue publike kaj poste private por «subteni ilin kaj provizi la respondojn, kiujn ili ne sukcesas akiri de la aŭtoritatoj».
#000018
Li finas sian komunikaĵon menciante : «Mi ne volas, ke la urbo Fort-de-France estu la scenejo de alfrontiĝoj kaj diversaj difektaĵoj de publikaj aŭ privataj bienoj. Aliparte, mi ne akceptos, ke rasismaj insultoj estu plenumintaj kontraŭ la martinika popolo. Mi do postulas de ĉiuj protagonistoj pacigon kaj respekton de la humanismaj valoroj, kiuj ĉiam kunigis nin».
#000019
Martiniko: kolizioj marĝene de proceso kontraŭ aktivuloj, kiuj luktis kontraŭ klordekono
#000020
Antiloj : klordekono kaj frunaskitaj beboj
#000021
Bosnio: pri la damaĝoj kaŭzitaj de karbo-centralo
#000022
«Mi konas neniun, kiu mortis ĉi tie pro naturaj kaŭzoj. Eĉ la junuloj mortas kaj tiuj, kiuj postvivas estas malsanaj».
#000023
La atesto de Goran Stojak estas terura. Li naskiĝis kaj kreskis en vilaĝo situanta en la ĉirkaŭaĵo de Tuzla, cent kilometrojn for de Sarajevo.
#000024
Tiu loko simbolas la dependecon de Bosnio-Hercegovinio je karbo, kaj la damaĝojn kaŭzitajn de la fosiliaj energioj.
#000025
Poluoj en la aero, la akvo, la grundoj kaj la nutradĉeno
#000026
La plej grava termo-elektra centralo je karbo de la lando troviĝas ĉi tie. Ĝi ellasas grandkvanton da sulfura dioksido, da nitrogena dioksido kaj partiklajn materialojn, sed ne nur. La toksaj forĵetaĵoj de la centralo infektas ankaŭ la grundon, la akvon kaj la nutradĉenon de la loĝantoj. Denis Zisko, kiu gvidas surlokan NRO-n, kondukas nin al la loko, kie tiuj reziduoj estas enverŝitaj.
#000027
«En tiu loko, oni povas vidi la problemon koncentritan en areo, eksplikas tiu membro de la Centro por ekologio kaj energio. Kiel vi povas vidi, nenia tegaĵo ekzistas, nenia protektado malhelpas la akvon penetri en la grundon kaj la akvo-tavolojn. La potenco Hidrogena (pH) de tiu akvo atingas 11 aŭ 12. Ĝi estas plena de pezaj metaloj kaj kemiaj produktaĵoj, kiuj estas utiligitaj de la centralo. Kaj tiu tuta poluado penetras la sub-grundojn».
#000028
30 milionoj da kubaj metroj: jen la volumo de la reziduoj, kiuj estis enverŝitaj en tiun areon, kaj kiuj tuŝas ne nur la loĝantojn de tiu vilaĝo.
#000029
«Dum somero, la surfaco de tiuj uzitaj akvoj solidiĝas kaj la vento levas la polvon, rakontas Denis Zisko. Ĝi portas la polvon ĝis la ĉirkaŭaj vilaĝoj, kaj kiam ĝi estas forta, ĝi eĉ kunportas ĝin ĝis la urbo».
#000030
Pasintjare, la registaro decidis pligrandigi la centralon danke al ĉina prunto je 680 milionoj da dolaroj. La aŭtoritatoj emfazas, ke laborpostenoj estos kreitaj kaj certigas, ke la nova aktiveco estos tre malmulte poluanta.
#000031
«La bloko 7, kiu estas nun konstruata, respektos la normojn de Eŭropa Unio, provas trankviligi Goran Misic, kiu laboras ĉe la ministrejo pri Medio kaj Protektado de la naturo. Do ni taksas, ke la kvalito de la aero pliboniĝos je 20%. Koncerne la elektran centralon, ĝi emisios multe malpli da poluaĵoj».
#000032
Atendante tiun ŝanĝon, la mortado en la vilaĝo Divkovici restas unu el la plej alta el la Okcidentaj Balkanoj. La homoj mortas ĉi tie je 55-jaraĝa kaj tiuj, kiuj eskapas la spirajn problemojn estas maloftaj. Goran bone scias tion...
#000033
«Multaj el miaj amikoj mortis pro kancero li konfidas, dum lia filo sidas sur liaj genuoj. Ili mortis en kruelaj suferoj».
#000034
Pro tio kaj por siaj infanoj li asertas, ke li daŭros aktivadi malgraŭ la kontraŭaj fortoj. Bosnio ne estas la nura lando, kiu plu konstruas karbo-centralojn.
#000035
Sume, 17 estas antaŭviditaj en la Okcidentaj Balkanoj ĝis 2030.
#000036
La jaro 2030 estas la limdato, kiun pluraj landoj de Eŭropa Unio provas trudi por ĉesigi la produkton de elektro per karbo.
#000037
Laŭ la Monda Organizaĵo pri Sano, 600 000 infanoj mortas ĉiujare pro aerpoluado
#000038
Bildo: Lernejanoj de Delhio manifestacias kontraŭ la alta nivelo de poluita areo en 2017. La tribunalo de Delhio decidis, ke la duon-maratono de la urbo povos daŭri kiel antaŭvidita, malgraŭ la avertoj de la kuracistoj.
#000039
La aerpoluado, interne kaj ekstere, estigas ĉiujare morton de ĉirkaŭ 600 000 infanoj malpli ol 15-jaraj, pro gravaj infektoj de la spiraj vojoj, alarmas la Monda Organizaĵo pri Sano (MOS).
#000040
La aerpoluado estas la «nova tabako», asertis la ĝenerala direktoro de la MOS, Tedros Adhanom Ghebreyesus dum la unua monda konferenco pri «aerpoluado kaj sano» organizita en Ĝenevo.
#000041
Ĉi-okaze, la MOS publikigis raporton malkaŝantan, ke ĉiujare ĉirkaŭ 93% el la infanoj malpli ol 15-jaraj en la mondo (t.e 1,8 miliardoj da infanoj) spiradas areon tiel poluitan, ke ĝi grave endanĝerigas ilian sanon kaj ties kreskadon.
#000042
Laŭ la MOS, ĉirkaŭ 91% el la loĝantoj de nia planedo spiradas poluitan areon, kio kaŭzas ĉirkaŭ 7 milionojn da mortoj ĉiujare. «Tiu krizo de la publika sano estis objekto de kreskinta atento, sed specifa aspekto estas ofte neglektata: kiel la poluado de la aero afekcias specife la infanojn», mencias la MOS en la raporto.
#000043
En 2016, la aeropoluado ene de la hejmoj kaj ekstere, estigis morton de 453 000 infanoj malpli ol 5-jaraj kaj 52 000 infanoj aĝaj de 5 ĝis 15 jaroj pro gravaj infektoj de la spiradaj vojoj, laŭ la raporto. La raporto eksplikas, ke la gravedaj virinoj submetitaj al poluita areo riskas antaŭtempajn akuŝojn, kaj havi infanojn je malgranda pezo.
#000044
La poluado de la areo ankaŭ afekcias la neŭrologian kreskadon kaj la scikapablecon de la infanoj. Krome tiuj, kiuj estis submetitaj al altaj niveloj de aerpoluado riskas pli ol la aliaj suferi, pli poste en sia vivo, pri kronikaj malsanoj, kiel korvaskulaj malsanoj.
#000045
Unu el la kialoj, pro kiuj la infanoj estas aparte vundeblaj al la efikoj de la atmosfera poluado estas, ke ili spiras pli rapide ol la adoltoj, kaj do sorbas pli da poluaĵoj, emfazas la MOS. Krome, la infanoj vivas pli proksime de la grundo, kie kelkaj poluaĵoj atingas maksimuman koncentradon precize, kiam ilia cerbo kaj korpo estas plu disvolviĝantaj.
#000046
Nov-naskitoj kaj junaj infanoj estas pli vundeblaj al aerpoluado ankaŭ en la hejmoj, kiuj kutime uzadas teknologiojn kaj poluantajn bruligaĵojn por kuiri, varmiĝi kaj lumigi. Dum gazeta telekonferenco, la doktoro Maria Neira, direktorino pri Publika sano ĉe MOS asertis, ke la prioritato por la internacia komunumo estu rapidigi la transiron al «propraj kaj renoviĝantaj energioj»
#000047
Interaktva mapo de MOS: alklaku la mapon
#000048
La malsato en la mondo kreskas, interalie pro la klimata ŝanĝiĝo
#000050
De tri jaroj, la nombro da personoj, kiuj suferas pro malsato en la mondo kreskas denove, kaj koncernas 821 milionojn da personoj en 2017. La Organizaĵo pri Nutrado kaj Agrikulturo de la Unuiĝintaj Nacioj (ONA) starigis tiujn nombrojn en sia jarraporto pri la "Stato de la nutrada sekureco kaj nutrado en la mondo". Ili markas regreson ĝis la nivelo, kiu ekzistis antaŭ dek jaroj, indikis la internacia organizaĵo.
«La situacio pligraviĝas en Sud-Ameriko kaj en plejparte de la afrikaj regionoj, dum la tendenco al malaltiĝo de la sub-nutrada procento, kiu karakterizis la asian kontinenton, ŝajne malrapidis forte», konstatas UN en sia komunikaĵo.
Aliparte, la raporto klare ligas tiun kreskadon de la malsato en la mondo, al la klimata ŝanĝiĝo. «Krom la konfliktoj, la variemo de la klimato kaj la klimataj ekstremoj figuras inter la ŝlosilaj faktoroj de la antaŭnelonga pliintensiĝo de la malsato en la mondo, kaj estas unu el la ĉefaj kialoj de la gravaj nutradaj krizoj. La kombinaj efikoj de la klimata ŝanĝiĝo estas malprofitaj al ĉiuj aspektoj de la nutrada sekureco (disponebleco, alirebleco, uzado kaj stabileco», ĝi indikas.
Ĝi aparte notas, ke la klimataj ŝanĝiĝoj kaŭzas «malaltiĝon de la kvalito de la nutraĵoj, kaj de la diverseco de la nutraĵoj produktitaj kaj konsumitaj»: «efikojn al akvo kaj salubrigo» ; «konsekvencojn al la flegado de la patrinoj kaj mamnutrado».
#000051
Klimato: giganta manifestacio en Bruselo markas la malfermon de la COP24
#000052
Germanio: manifestacioj kontraŭ la karbo, tagon antaŭ la pintkunveno pri la klimato en Katovico
#000053
Francaj Antiloj: la klordekono, veneno ĉeestonta en la antilaj grundoj dum «generacioj»
#000054
Bildo : La klordekono, tiu endokrina perturbanto estis longtempe konsiderata kiel nemalhavebla al la kulturo de bananoj, unu el la ŝlosilaj ekonomiaj sektoroj de Antiloj...
#000055
La Antilanoj estas kore de lukto por diskonigi la danĝerecon de la klordekono. Ĉeestanta en Martiniko kaj Gvadelupo, tiu kancerogena insekticido kaj endokrina perturbanto ĉeestanta en la grundoj, estigos poluadon dum pluraj jarcentoj.
#000056
Ĝi estis longtempe konsiderata kiel nemalhavebla al la kulturo de bananoj, unu el la ŝlosilaj ekonomiaj sektoroj de Antiloj. En longa enketo, la franca ĵurnalo Le Monde priskribas la situacion de tiu «mirakla» insekticido, kiu havas katastrofajn konsekvencojn. Aperinta en 1972, ĝi estis ŝprucigita al la bananejoj cele al lukto kontraŭ la grenskaraboj de la bananujo, kulpaj pri konsiderindaj damaĝoj.
#000057
Malpermesita en Francio ekde 1990, sed escepte uzata ĝis 1993 en Antiloj, ĝi estas de tiam, plu ĉeestanta en la grundoj kaj povas troviĝi en kelkaj nutraĵoj je vegetala aŭ besta origino, kaj kelkaj akvokaptiloj.
#000058
Poluitaj grundoj dum centoj da jaroj
#000059
Laŭ la ĵurnalo "Le Monde", preskaŭ ĉiuj Gvadelupanoj (95%) kaj Martinikanoj (92%) estas venenitaj per klordekono, laŭ studaĵo publikigita en 2013 fare de "Santé publique France". (Publika Sano Francio)
#000060
Pli grave, «la pesticido estas forte suspektata, ke ĝi kreskigas la riskon de kancero de prostato, kies nombro en Martiniko superas mondan rekordon, kun 227,2 kazoj por 100 000 homoj ĉiujare», eksplikas la artikolo. Ĝi ankaŭ estas suspektata malhelpi la normalan kreskadon de la beboj.
#000061
La klordekono estas eliminita de la korpoj post kelkaj semajnoj. Sed en Antiloj, neniu povas eskapi ĝin. Ĝi ĉeestos en la grundoj dum centoj da jaroj.
#000062
Barato: averto pri mortigaj pesticidoj
#000063
Averto pri mortigaj insekticidoj. La NeRegistara Organizaĵo Public Eye postulis de la svisaj aŭtoritatoj, ke ĝi malpermesu eksportadojn de potenca pesticido, suspektata esti je la origino de ondo da veneniĝo, okcidente de Barato.
#000065
Antaŭ jaro, funkciuloj de la Ŝtato Maharaŝtro (okcidente) indikis, ke 20 agrikulturaj laboristoj mortis, kaj centoj da aliaj estis hospitaligitaj post veneniĝo, kiam ili disŝutis pesticidojn produktitajn de la entrepreno Syngenta.
#000066
Purushattam Khadse, terkultivisto, rakontas: «Miaj okuloj komencis brulvundi min, kaj ruĝiĝi. Mi konsultis kuraciston, kaj li diris al mi, ke mi suferas pro la pulvoro, kiun mi disŝutas en la kampojn».
#000067
"Public Eye" atentigas, ke la insekticido vendata en Barato, kaj produktata en Svislando estas malpermesita je vendo en Eŭropa Unio pro ties malutilaj efikoj kontraŭ sano kaj medio.
#000068
Sed Syngenta defendiĝas: la agrokemia entrepreno (hodiaŭ posedata de ĉina grupo) asertas, ke nenia pruvo ekzistas, ebligante aserti, ke ĝia insekticido kulpas pri la veneniĝoj.
#000069
La NRO tamen iris ĉi-somere en la Ŝtato Maharaŝtro, cele al renkontiĝo kun postvivantoj kaj familioj de viktimoj. Laŭ "Public Eye", novaj kazoj de veneniĝo okazis ankaŭ en 2018.
#000070
Tutmondo: La klimataj perturboj kreskigas malsaton
#000071
Malsato en la mondo kreskis en 2017, por la tria sinsekva jaro. Tion emfazas komuna raporto publikigita de la Organizaĵo pri Nutrado kaj Agrikulturo de la Unuiĝintaj Nacioj (ONA), la Organizaĵo pri Nutrado kaj Agrikulturo de la Unuiĝintaj Nacioj (ONA), kaj kvar aliaj UN-organizaĵoj, kiuj pritraktas tiujn demandojn.
#000072
Antaŭ dek ok jaroj, UN engaĝiĝis solvi la problemon de malsato en la mondo, antaŭ la fino de la jaro 2030. Tiu respektinda celo pli kaj pli malproksimiĝas. José Graziano da Silva, ĝenerala direktoro de la ONA malĝojas: «Bedaŭrinde, la granda novaĵo ne estas bona novaĵo... por la tria jaro, mi devas anonci al vi, ke la nombro da homoj, kiuj suferas pri malsato en la mondo kreskis».
#000073
Preskaŭ 821 milionoj da personoj suferis malsaton en la mondo en 2017, ili estis 804 en 2016. Afriko plu estas la plej tuŝata kontinento kun 21% el ties loĝantaro malbone nutrataj, Azio situiĝas en la dua rango, kun 11,5%.
#000074
La nombro de malplenaj ventroj revenis al sia nivelo ekzistanta dek jarojn antaŭe. La tendenco al malaltiĝo do inversiĝis kaj la ONA akuzas la klimatan ŝanĝiĝon: «Ĉi-jare, ni insistas pri la klimata ŝanĝiĝo. La raporto demonstras klare, ke la klimata ŝanĝemo, kaj la submetiĝo al ekstremaj eventoj, pli kompleksaj, pli oftaj kaj pli intensaj, pridubigas la progresojn observatajn en malaperigo de la malsato kaj misnutrado», aldonas José Graziano da Silva.
#000075
151 milionoj da infanoj koncernataj
#000076
Pro tiuj klimataj ŝanĝiĝoj, la terkultivistoj havas pli malfacilan laborŝarĝon. Tio estas la kazo en Latin-Ameriko, ekzemple, kie la fenomeno El Niño kaŭzis ripetitan sekecon. Triono el la landoj, kiuj spertis kreskadon de misnutrado, spertis ankaŭ sekecon. La klimataj ŝanĝiĝoj instigas la mondon helpi la sudajn terkultivistojn, gurdas la UN-organizaĵoj. Necesas investadi en pli efikajn semojn kaj konservadon de la rikoltoj. Kvankam la klimata ŝanĝiĝo estas fingromontrata, milito plu estas unu el la unuaj kaŭzoj de misnutrado. En Jemeno, ekzemplo, triono el la loĝantaro estas misnutrita.
#000077
Sola progreso registrita en 2017, la nombro da infanoj, kiuj suferas pri nesufiĉa kreskado pro malsato, iomete malaltiĝis. Sed 151 milionoj da infanoj en la mondo plu suferas pri malsato.
#000078
Usono: miloj da manifestaciantoj en San-Francisko
#000079
La civitana kolektivo por agro-ekologio organizas ĉi-2an de junio protestmarŝadon kontraŭ la GMO, la Genetike Modifitaj Organismoj. En 2016, Burkino rezignis pri la transgena kotono, sed tamen la esplorado daŭras pri aliaj varoj. La ministrejo pri Medio certigas, ke nenio okazos tiuteme sen aprobo de la Nacia agentejo pri biosekureco.
#000082
Tri jarojn post la marŝado kontraŭ la firmao Monsanto, monda ĉefrolulo pri la GMO, la civitana kolektivo por agro-ekologio, kiu grupigas kvardek organizaĵojn de kamparanoj kaj de la civita socio, kampanjas denove.
#000083
«Tiu marŝado celas atentigi la politikajn aŭtoritatojn de la lando, ke ni luktas kontraŭ la intenco revenigi la GMO en Burkinon».
#000084
Ali Tapsoba estas la porparolanto de la kolektivo. Du jarojn antaŭe, Burkino rezignis pri la transgena kotono, sed la GMO tamen ne malaperis de la kamparo. Laboratorioj plu esploradas interalie pri la ñebbe, fazeolo ege ŝatata de la burkinanoj.
#000085
Ali Tapsoba: «Esplorgrupo burkina, ganea kaj niĝeria efektivigas tiujn esplorojn en fermita medio. Tiu grupo intencas testi estontjare en malfermita medio. Sciu, ke se tio okazus, ni estus unu el la malofta loĝantaro en la mondo, kiuj rekte konsumas genetike modifitajn organismojn».
#000086
«Principe, Burkino ne kontraŭas la GMO, sed ni kreis nacian agentejon pri biosekureco, kiu antaŭ enkonduko de substancoj, efektivigas antaŭan analizon pri sekureco pri biodiverseco, kaj pri efiko al la konsumantoj».
#000088
Alia zorgiga afero estas la projekto de reglamento pri la bioteknologio preparita de la CEDEAO. La NeRegistaraj Organizaĵoj (NROj) alvokas al tutafrika mobilizado.
#000089
Ali Tapsoba: «Ni nun starigas afrikan fronton favore al nutraĵa suvereneco, kiu unuigos la luktojn nivele de tuta Afriko, por malhelpi efektivigon de tiu projekto».
#000090
Ankaŭ pri tio, la ministro pri Medio montriĝis trankvilige.
#000091
Batiou Bassière: «Ĉiu lando havas sian vizion, kaj ni opinias, ke en la demarŝo de nia registaro, temas pri protektado de la medio kaj de la konsumantoj».
#000092
Lasta kaŭzo de kolero por la civita socio: la projekto planas liberigi genetike modifitajn moskitojn en la naturon por lukti kontraŭ paludismo. Nenia decido estas ĝis nun prenita, memorigis la registaro.
#000093
Burkino ne estas lando de KOBAJOJ: NE al la genetike modifitaj moskitoj
#000094
Burkino : la kotonproduktistoj koleras kontraŭ la giganto Monsanto
#000095
Barato: deko da mortintoj en manifestacioj kontraŭ kupro-fandejo
#000096
Sude de Barato, manifestacioj kontraŭ plivastigo de kupro-fandejo estis perforte subpremita de la polico. Kolizioj inter policistoj kaj pluraj miloj da manifestaciantoj daŭris ĝis merkrede. De post mardo, ili okazigis pli ol dekon da mortintoj. La surloka loĝantaro denuncas de monatoj la poluadon de aero kaj akvoj estigitan de uzino, kiu apartenas al la brita multnacia firmao Vedanta. Tiu afero ripetiĝas en Barato, kie la mediaj normoj estas kutime malobservataj profite al la grandaj industriaj projektoj.
#000097
Tuticorin tumultiĝas de post mardo. La interrompo de la projekto pri plivastigo de la fandejo de la grupo Sterlite Industries, filio de Vedanta, ne trankviligis la etoson en tiu havena urbeto ekstremsude de Barato. La policistoj denove pafadis, okazigante plian mortinton, dum la manifestaciantoj denove incendiis plurajn veturilojn.
#000098
Multaj barataj politikistoj denuncis en la amasinformiloj kaj la sociaj retoj la reagon de la polico, kiu pafis per veraj kugloj al la homamaso. Mardon, dekoj da miloj da manifestaciantoj surstratiĝis, atakis policajn veturilojn, plurajn registarajn konstruaĵojn kaj restadan kvartalon, kie loĝas la laboristoj de Vedanta. La uzino, unu el la plej gravaj en Barato, estas fermita de preskaŭ du monatoj kaj plu restos tia almenaŭ ĝis la 6a de junio. La surloka aŭtoritato pri kontrolo de la poluado asertas siaflanke, ke la uzino ne respektas la internaciajn normojn.
#000099
En 2013, la registaro de Tamilnado ordonis la fermadon de tiu uzino post likado de toksa gaso. Vedanta sukcesis apelacii kontraŭ tiu justica decido, sed estis kondamnita pagi monpunon je 12,5 milionoj da eŭroj.
#000100
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000101
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000103